OpenLLM-France/wikimedia huggingface dataset:
# Escàndol del futbol italià de 2006

L'escàndol del futbol italià de 2006 ha estat el tercer gran escàndol (després del de 1980, denominat Calcioscomesse, i aquell de 1986, denominat Secondo Calcioscomesse o Calcioscomesse 2) i el més greu. Denominat irònicament Calciopoli per la premsa, també ha rebut altres noms com Calciocaos o fins i tot Moggipoli (el diari La Gazzetta dello Sport l'ha denominat Sistema Moggi). En ell, estaven involucrats equips com la Juventus, el Milan, la Fiorentina i la Lazio. Van ser també acusats, encara que no tan fortament com els abans mencionats la Reggina i l'Arezzo.
L'acusació principal és de "fer esport il·legal", en qualitat de corrupció d'àrbitres perquè afavorissin a uns equips determinats.

## Acusacions

Les acusacions als múltiples imputats pel cas, entre els quals es troben Luciano Moggi i Antonio Giraudo de la Juventus, el president de la Fiorentina Diego Della Valle i de la Lazio Claudio Lotito, i també el responsable dels àrbitres del Milan Leonardi Meani, i àrbitres com Massimo De Santis, Paolo Dondarini, Paolo Bertini, Domenico Messina, Gianluca Rocchi, Paolo Tagliavento i Pasquale Rodomonti). Durant el judici esportiu, hi havia en total 22 acusats pertanyents al món del futbol.

## Sentències

Les sancions imposades a cada individu foren:
* Franco Carraro: Multa de 80.000 €.
* Massimo De Santis: 4 anys d'inhabilitació.
* Paolo Dondarini: Absolució.
* Pasquale Foti: 2 anys i mig d'inhabilitació i una multa de 30.000 €.
* Adriano Galliani: 5 mesos d'inhabilitació.
* Antonio Giraudo: 5 anys d'inhabilitació, una multa de 20.000 €, i una recomanació al president de la FIGC per a la seva inhabilitació de per vida com a membre de la FIGC a qualsevol nivell.
* Pietro Ingargiola: Amonestació.
* Tullio Lanese: 2 anys i mig d'inhabilitació.
* Claudio Lotito: 2 anys i mig d'inhabilitació.
* Gennaro Mazzei: 1 any d'inhabilitació.
* Innocenzo Mazzini: 5 anys d'inhabilitació.
* Leonardo Meani: 2 anys i mig d'inhabilitació.
* Luciano Moggi: 5 anys d'inhabilitació i una recomanació al president de la FIGC per a la seva inhabilitació de per vida com a membre de la FIGC a qualsevol nivell.
* Pierluigi Pairetto: 3 anys i mig d'inhabilitació.
* Gianluca Paparesta: 3 mesos d'inhabilitació.
* Claudio Puglisi: 3 mesos d'inhabilitació.
* Fabrizio Babini: 1 any d'inhabilitació.
* Andrea Della Valle: 3 anys d'inhabilitació.
* Diego Della Valle: 3 anys i 9 mesos d'inhabilitació.

## Vegeu també

* Operação Penalidade Máxima: Escàndol d'arranjament de partits relacionat amb apostes al futbol brasiler el 2023.

## Referències

* ↑ (anglès) Calciopoli: The sentences in full, Channel4.com, 14 de juliol 2006 (consulta: 30-7-09).
* ↑ (anglès) Reggina suffer 15-point deduction, BBC News, 19 d'agost 2006 (consulta: 17-8-06).
# John Kemp

John Kemp (Wye, c. 1380 - Canterbury, 22 de març de 1454) fou un cardenal i arquebisbe catòlic anglès.

## Biografia

Fill de Thomas Kemp i Elizabeth Lewknor, va estudiar a Oxford i es va convertir en vicari general de l'arxidiòcesi de Canterbury i després ardiaca de Durham el 1416. Va ocupar diversos càrrecs a la cort anglesa.
Nomenat bisbe de Rochester el 21 de juny de 1419, va rebre la consagració episcopal el 3 de desembre següent a la catedral de Roan de mans de Louis d'Harcourt, arquebisbe de Roan. El 28 de febrer de 1421 va ser traslladat a la seu de Chichester. A partir del 17 de novembre de 1421 esdevingué bisbe de Londres, i a partir del 20 de juliol de 1425 ocupà l'arquebisbat de York. Va ser canceller del regne des de març de 1426 fins a febrer de 1432 i des de gener de 1450 fins a la seva mort. Sempre va donar suport a la causa de Lancaster contra la de York.
Va ser creat cardenal prevere pel papa Eugeni IV al consistori del 18 de desembre de 1439 i va rebre el títol cardenalici de Santa Balbina el 8 de gener de 1440. El 28 de juliol de 1452 va ser traslladat a la seu de Canterbury i al mateix temps va obtenir la títol de cardenal bisbe de Santa Rufina que, pro illa vice, fou separat del de Porto.
Va morir al palau de Lambeth a Canterbury el 22 de març de 1454 i va ser enterrat a la catedral de Canterbury.

## Bibliografia

* Konrad Eubel, Hierarchia Catholica Medii Aevi, vol. 1, pp. 187, 233, 311 i 422; vol. 2, pp. 7, 30, 31, 60, 61, 117 i 148
* Lorenzo Cardella, Memorie storiche de' cardinali della Santa Romana Chiesa, Roma 1793, vol. III, pp. 71–72
* Salvador Miranda, KEMPE, John, The Cardinals of the Holy Roman Church, Florida International University.
# Gymnogobius isaza

Gymnogobius isaza és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 7 cm de longitud total.

## Reproducció

Té lloc a la primavera i els mascles tenen cura dels ous dipositats en un niu.

## Depredadors

És depredat per la perca americana (Micropterus salmoides).

## Hàbitat

És un peix d'aigua dolça, de clima temperat i pelàgic.

## Distribució geogràfica

Es troba al Japó: és una espècie de peix endèmica del llac Biwa que ha estat introduït als llacs Kasumigaura i Sagami.

## Observacions

És inofensiu per als humans.

## Referències

* ↑ Gill T. N., 1863. On the gobioids of the eastern coast of the United States. Proc. Acad. Nat. Sci. Phila. v. 15. 267-271.
* ↑ AQUATAB
* ↑ Tanaka, S., 1916. Two new species of Japanese fishes. Dobutsugaku Zasshi = Zoological Magazine Tokyo v. 28: 102-103.
* 1 2 3 4 FishBase (anglès)
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Toshitaka, H. i S. Takahashi, 1987. Reproductive strategy and interspecific competition in the lake-living gobiid fish isaza, Chaenogobius isaza. J. Ethol. 5(2):185-196.
* ↑ Takahashi, D., H. Asada, T. Takeyama, M. Takahata, R. Katoh, S. Awata i M. Kohda, 2004. Why egg-caring males of Isaza (Gymnogobius isaza, Gobiidae) refuse additional females: preliminary field observations. J. Ethol. 22(2):153-159.
* ↑ FishBase (anglès)
* ↑ Uonokai, T. Nakajima i K. Ohara (eds.), 2005. Activities of Uonokai (Fish survey group): Fish distribution in the watershed of Lake Biwa. Shiga, el Japó: Lake Biwa Museum. 233 p.
* ↑ Arai, R. i Y. Sawada, 1975. Chromosomes of Japanese gobioid fishes (III) Bull. Natn. Sci. Mus., Ser.A. 1(4):225-232. Tòquio.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Okiyama, M., 1988. An atlas of the early stage fishes in Japan. Tokai University Press, Tòquio (Japó). 1157 p.
* ↑ Wildlife Survey Group in Shiga Prefecture (ed.), 2005. Red data book of Shiga Prefecture. Sunrise Press, Shiga, p. 475.

## Bibliografia

* Nakazawa, T., N. Ishida, M. Kato i N. Yamamura, 2007. Larger body size with higher predation rate. Ecol. Freshwat. Fish16(3):362-372.
* Stevenson, D.E., 2002. Systematics and distribution of fishes of the Asian goby genera Chaenogobius and Gymnogobius (Osteichthyes: Perciformes: Gobiidae), with the description of a new species. Species Diversity 7(3):251-312.
* Vassíliev, V. P. «Chromosome numbers in fish-like vertebrates and fish» (en anglès). Journal of Ichthyology, 20, 3, 1980, pàg. 1–38. ISSN: 0032-9452.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.
# Radicofani

Radicofani és un municipi de la província de Siena a la regió italiana de la Toscana, situat a la Vall de l'Orcia, a mig camí entre Florència i Roma.
Els municipis veïns són Abbadia San Salvatore, Castiglione d'Orcia, Pienza, San Casciano dei Bagni i Sarteano. La ciutat està situada a la capçalera del riu Paglia ((a la dreta afluent del Tíber)
# Memòria cau de la CPU

Una memòria cau de la CPU és una memòria cau de maquinari utilitzada per la unitat central de processament (CPU) d'un ordinador per reduir el cost mitjà (temps o energia) per accedir a les dades de la memòria principal. Una memòria cau és una memòria més petita i ràpida, situada més a prop d'un nucli de processador, que emmagatzema còpies de les dades de les ubicacions de memòria principal que s'utilitzen amb freqüència. La majoria de les CPU tenen una jerarquia de diversos nivells de memòria cau (L1, L2, sovint L3, i rarament fins i tot L4), amb diferents cachés específics per a instruccions i dades al nivell 1. La memòria cau normalment s'implementa amb memòria estàtica d'accés aleatori (SRAM), a les CPU modernes, la major part d'elles per àrea de xip, però la SRAM no sempre s'utilitza per a tots els nivells (de memòria cau I o D), o fins i tot. qualsevol nivell, de vegades algun darrer o tots els nivells implementats amb eDRAM.
Existeixen altres tipus de memòria cau (que no es tenen en compte per a la "mida de la memòria cau" de les memòries cau més importants esmentades anteriorment), com ara la memòria intermèdia de traducció (TLB) que forma part de la unitat de gestió de memòria (MMU) que tenen la majoria de CPU.
Quan s'intenta llegir o escriure en una ubicació de la memòria principal, el processador comprova si les dades d'aquesta ubicació ja es troben a la memòria cau. Si és així, el processador llegirà o escriurà a la memòria cau en lloc de la memòria principal molt més lenta.

## Referències

* ↑ Gabriel Torres. «How The Cache Memory Works», 12-09-2007.
* ↑ Hennessy, John L. Computer Architecture: a Quantitative Approach (en anglès). Sixth, 2011. ISBN 978-0128119051. OCLC 983459758.
* ↑ «Cache: Why Level It» (en anglès). http://gec.di.uminho.pt.+[Consulta: 17 setembre 2022].
* ↑ David A. Patterson; John L. Hennessy, 2004. Computer Organization and Design: The Hardware/Software Interface, Third Edition. Elsevier. p. 552. ISBN 978-0-08-050257-1
# Panteras de Miranda BBC

El Panteras de Miranda BBC és un club veneçolà de basquetbol de la ciutat de Sucre (Miranda), jugant els seus partits a Caracas. Evolució del nom:
* Panteras de Táchira (1974-1981)
* Panteras de Lara (1981-1986)
* Panteras de Miranda (1986-avui)

## Palmarès

* Lliga veneçolana de bàsquet:
** 1976 (Panteras del Táchira), 1983 (Panteras de Lara), 1995

## Referències

* ↑ Estadísticas Líder en Deportes - Panteras de Miranda Arxivat 2017-05-25 a Wayback Machine. www.liderendeportes.com
* ↑ Latin-Basket.com Team Page

## Enllaços externs

* Web oficial Arxivat 2010-06-20 a Wayback Machine. (castellà)
# Juan José García Granero

Juan José García Granero (Madrid, 26 d'abril de 1981) és un futbolista madrileny, que ocupa la posició de migcampista. Ha estat internacional amb les seleccions inferiors espanyoles.
Format al planter del Reial Saragossa, hi va debutar a primera divisió a la campanya 04/05, tot jugant quatre partits. Un any abans havia destacat a l'Elx CF, a la categoria d'argent.
Posteriorment ha militat al Xerez CD, a la UD Vecindario i a l'Ionikos FC grec.

## Enllaços externs

* Fitxa del jugador
# Yecla (vi)

Yecla (Iecla en català), és una denominació d'origen dels vins produïts al voltant del municipi murcià de Iecla, obtenint-ne la denominació l'any 1972.

## L'Entorn

L'altitud de les vinyes està compresa entre els 400 i 800 metres sobre el nivell del mar. Els sòls són calcaris i abundants en ferro amb influències de clima mediterrani dins del clima continental. La pluviometria mitjana anual és de 350 mm.

## Varietats

Varietats Blanques: Macabeu, Forcallat, Messeguera, Malvasia, Chardonnay, Moscatell, Sauvignon Blanc.
Varietats Negres: Monastrell, Ull de Llebre, Cavernet Sauvignon, Syrah, Merlot, Garnatxa tintera, Garnatxa, Petit Verdot.

## Cellers

* Bodegas Castaño
* Bodegas La Purísima
* Señorío de Barahonda

## Enllaços externs

* Pàgina web de la denominació d'origen Yecla
* DO Yecla - Ministerio de Medio Ambiente y Medio Rural y Marino Arxivat 2012-02-03 a Wayback Machine.
# Jong Tae-Se

Jong Tae-Se (Nagoya, Prefectura d'Aichi, Japó, 2 de març de 1984) és un exfutbolista nord-coreà. Va disputar 33 partits amb la selecció de Corea del Nord.

## Referències

* ↑ National Football Teams
Plantilla:Microesborrany
# Gymnogobius opperiens

Gymnogobius opperiens és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 8,1 cm de longitud total.

## Hàbitat

És un peix de clima temperat i demersal.

## Distribució geogràfica

Es troba al Japó (Honshu i Hokkaido) i Rússia.

## Observacions

És inofensiu per als humans.

## Referències

* 1 2 3 FishBase (anglès)
* ↑ Stevenson, D.E., 2002. Systematics and distribution of fishes of the Asian goby genera Chaenogobius and Gymnogobius (Osteichthyes: Perciformes: Gobiidae), with the description of a new species. Species Diversity 7(3):251-312.
* ↑ FishBase (anglès)

## Bibliografia

* Yamazaki, Y., S. Haramoto i T. Fukasawa, 2006. Habitat uses of freshwater fishes on the scale of reach system provided in small streams. Environ. Biol. Fish. 75:333-341.
# Raspinell del Nepal

El raspinell del Nepal (Certhia nipalensis) és una espècie d'ocell de la família dels cèrtidss (Certhiidae) que habita els boscos de l'Himàlaia al nord-est de l'Índia, nord-est de Myanmar, sud-est del Tibet i Nepal.

## Referències

* ↑ «Raspinell del Nepal». Cercaterm. TERMCAT, Centre de Terminologia. Rev. 20/12/2021(català)
* ↑ «Certhia nipalensis» (en anglès). BirdLife International, 2012. [Consulta: 12 setembre 2021].
# Panteó (arquitectura)

Un panteó (del grec pan (παν) 'tot', i theós (θεός) 'déu') o pantèon és un temple o edifici sagrat dedicat a tots els déus d'una religió politeista particular, atès que, en grec, el conjunt de déus s'anomena també panteó. A partir del segle xvi, aquest significat s'ha estès i ha estat usat en un sentit secular, referint-se a un grup de gent exaltada per un poble, una dinastia o un estat.
Entre els panteons més cèlebres de l'actualitat hi ha edificis com:
* El Panteó de Roma, construït originalment al segle ii com un temple per a tots els déus romans, i usat com a església cristiana des del segle VII. La seva façana amb columnes i la seva enorme cúpula van servir de model a tots els altres panteons construïts des del Renaixement.
* El Panteó de París, un edifici del segle xviii usat actualment com a lloc de sepultura per a personatges francesos famosos.
* El Panteó de Londres, un edifici del segle xviii usat actualment com a teatre.
* El Panteó Nacional de Veneçuela, un edifici del 27 de març de 1774, considerat com el més elevat altar de Veneçuela, on es conserven les restes de personatges destacats de la història del país.
* Panteó de Marins Il·lustres de Cadis, del segle xviii
* Panteó d'Homes Il·lustres de Madrid, del segle xix
* Panteó de la Pàtria i de la Llibertat Tancredo Neves de Brasília, de 1986
* Panteons i tombes de sobirans a Amèrica
* Panteons i tombes de sobirans a Itàlia
* Panteons i tombes de sobirans a Roma
* Panteons i tombes de sobirans als Països Catalans
Per extensió, s'anomena panteó familiar una edificació funerària, normalment en un cementiri, on reposen les restes dels difunts d'una família o grup determinat. Probablement l'assimilació del terme panteó a aquest ús provingui de la primitiva religió romana, on els esperits dels avantpassats eren considerats com a «déus domèstics». Una altra versió indica que el seu origen rauria en el cèlebre artista Rafael, que va demanar ser enterrat al Pantèon de Roma.

## Referències

* ↑ En català el nom adient és Pantèon (vid. Diccionari Grec-Català). La forma panteó és deguda al fet que es tracta d'un mot grec pres a través del francès: Alberich, Joan; Ros, Montserrat. La transcripció dels noms propis grecs i llatins. Enciclopèdia Catalana, 1993, p. 117.
Viccionari
# Juan José Gerardi Conedera

Juan José Gerardi Conedera (Ciutat de Guatemala, Guatemala, 27 de desembre del 1922 - 26 d'abril del 1998) fou bisbe i defensor de la memòria històrica de Guatemala.

## Biografia

Nasqué el 27 de desembre de 1922 a Ciutat de Guatemala, en una família d'ascendència italiana. Estudià al seminari de Guatemala i aconseguí una beca per estudiar teologia a Nova Orleans. El 1946 s'ordena prevere i exercí en diverses localitats rurals de Guatemala on conegué la realitat indígena i també a Ciutat de Guatemala on va entrar en contacte amb la pobresa d'aquesta ciutat.
El 1967, fou nomenat bisbe de Verapaz i prioritzà el treball en favor dels indígenes.

### Defensa de les comunitats indígenes

En els anys 70 lluita pel reconeixement de les llengües indígenes i aconseguí autorització per emetre en llengua maia a dues emisores de ràdio El 1974, fou elegit bisbe de El Quiché, però continua treballant com a Administrador Apostòlic de Verapaz.
En El Quiché la lluita entre l'exèrcit i la guerrilla s'agreujà fins a arribar a situacions de violència extrema entre 1980 i 1983. Centenars de catequistes i caps de les comunitats cristianes, la majoria d'origen maia, foren assassinats. Gerardi demanà repetidament seny a les autoritats militars.

### Exili

El 1980 com a president de la Conferència Episcopal de Guatemala criticà obertament la massacre de 39 persones a l'ambaixada espanyola a Guatemala. Aquest mateix any és cridat per assistir a El Vaticà al sínode de la família. A la tornada a Guatemala se li denega l'entrada al país. El Salvador rebutja concedir-li el dret d'asil, finalment és acollit a Costa Rica on romandrà fins a l'enderrocament del dictador Lucas García el 1982.

### Memòria històrica

El 1984 fou nomenat bisbe auxiliar de l'Arxidiòcesi de Guatemala. Juntament amb Rodolfo Quezada són delegats per participar en la Comisión Nacional de Reconciliación. Posteriorment creà l'Oficina de los Derechos Humanos del Arzobispado (ODHA) preocupada per la violència i les víctimes de la violació dels drets humans. En aquest context comença el projecte de Recuperación de la Memoria Histórica (REMHI). El 24 d'abril de 1998 tingué lloc la presentació dels resultats amb l'informe Guatemala: Nunca más amb milers de testimonis de la repressió, responsabilitzant a les institucions i a l'exèrcit del gran part dels actes.
Dos dies més tard, el 26 d'abril de 1998 Juan Gerardi és assassinat.
La tasca de recuperació històrica impulsada per Gerardi fou fonamental per la Comisión para el Esclarecimiento Histórico, creada en el marc del procés de pau a Guatemala.

## Referències

* ↑ «Juan José Gerardi Conedera». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* (castellà) Biografia de Monseñor Gerardi, Conferencia Episcopal de Guatemala Arxivat 2006-12-14 a Wayback Machine.
* Article de Lluis Medir sobre la Llei de la memòria històrica (text en castellà) Arxivat 2009-06-18 a Wayback Machine.
# Yedid Nefesh

Yedid Nefesh (en hebreu: יְדִיד נֶפֶש) (en català: amic de l'ànima) és el títol d'un piyut. Generalment és cantat en el dia de repòs jueu, el Shabat.

## Tradicions i origen

Alguns ho canten entre el servei de Mincha, l'oració de la tarda del divendres i el començament del Shabat. Kabalat Shabat, significa donar la benvinguda al Shabat, i també és una col·lecció de salms generalment cantats per donar la benvinguda a la Reina del Shabat, la benedicció que descendeix des de dalt durant la nit del divendres. Molts jueus la canten durant Seudah Shlishit (el tercer apat de Shabat; el primer és el divendres a la nit, el segon el dissabte al migdia, i el tercer el dissabte abans de l'ocàs). Molts hassidim el reciten i el canten cada matí abans de començar la secció Pesukei Dezimrà del servei religiós de Shacharit, l'oració del matí, per despertar el seu amor per Déu, abans de les lloances de Pesukei Dezimrà.
Aquest poema s'atribueix comunament al cabalista del segle xvi, el Rabí Elazar ben Moshe Azikri (1533-1600), qui el va publicar per primera vegada en la seva obra Sefer Charedim publicada a Venècia en 1601, però Azikri no va reclamar mai la seva autoria. Altres possibles autors poden ser Yehudà ha-Leví o Israel Najara. La filosofia de Azikri es va centrar en l'intens amor que un ha de sentir per Déu, un tema que és evident en aquest piyut. Les primeres lletres de cadascun dels quatre versicles, formen el nom de Déu en el judaisme.

## Referències

* ↑ «Yedid Nefesh» (en anglès). Jewish Virtual Library, 01-09-2019.
# Gòtics Rugby Club

El Gòtics Rugby Club (Gòtics RC) és un club de rugbi de la ciutat de Barcelona fundat l'any 1984. Disputa els seus partits al Camp Municipal de Rugbi La Foixarda.
Fruit de la decisió del president del RCD Espanyol, Antoni Baró, i la seva junta directiva, de reduir els pressupost econòmic de l'entitat, es decideix eliminar algunes de les seves seccions històriques, com la de rugbi. Poc després, quatre jugadors del club, Toni Rigat, Carles Tabernero, Josep Maria Vilajosana i Josep Cobo, van formar un nou equip de rugbi i la primera junta de la nova entitat, mantenint els colors blanc-i-blaus a la vestimenta. El seu nom fa referència al barri gòtic de Barcelona.
Entre d'altres èxits, ha guanyat el Campionat de Catalunya de 1987-88 i aconseguí pujar a la Primera Divisió Nacional. Dos anys després de la seva creació, es va introduir l'Escola de Rugbi, destinada als nens petits que es volien iniciar en el món del rugbi.

## Referències

* ↑ «Gòtics Rugby Club». Enciclopèdia de l'esport català. Barcelona: Grup Enciclopèdia Catalana.
* ↑ Durán, Santi «Un club de bons amics». Mundo Deportivo, 03-04-2009 [Consulta: 18 desembre 2019].
* ↑ «Ambulàncies Catalunya proveedor oficial médico del Gotics Rugby Club» (en espanyol europeu), 23-01-2013. [Consulta: 19 novembre 2020].
* ↑ «Al Barcelona Universitari Club le roban la Lotería de Navidad». [Consulta: 19 novembre 2020].
* ↑ «mamut». [Consulta: 19 novembre 2020].

## Enllaços externs

* Gòtics Rugby Club - Lloc web oficial
# Raspinell de l'Himàlaia

El raspinell de l'Himàlaia (Certhia himalayana) és una espècie d'ocell de la família dels cèrtids (Certhiidae) que habita boscos boreals de coníferes de l'Himàlaia i boscos temperats, a l'est del Turquestan, Turkmenistan,Uzbekistan, Iran, Kazakhstan, l'Afganistan, nord del Pakistan i l'Índia, el Nepal, Myanmar i oest de la Xina.

## Taxonomia

Es reconeixen quatre subespècies:
* Certhia himalayana himalayana (Vigors, 1832);
* Certhia himalayana ripponi (Kinnear, 1929);
* Certhia himalayana taeniura (Severtsov, 1873);
* Certhia himalayana yunnanensis (Sharpe, 1902).

## Referències

* ↑ «Raspinell de l'Himàlaia». Cercaterm. TERMCAT, Centre de Terminologia. Rev. 20/12/2021(català)
* ↑ BirdLife International. 2016. Certhia himalayana. The IUCN Red List of Threatened Species 2016: e.T22711253A94285755. {{format ref}} https://dx.doi.org/10.2305/IUCN.UK.2016-3.RLTS.T22711253A94285755.en. Downloaded on 12 September 2021.
* ↑ «Certhia himalayana (Bar-tailed Tree-Creeper)». avibase.bsc-eoc.org. [Consulta: 12 setembre 2021].
* ↑ «Bar-tailed Treecreeper (Certhia himalayana)». BirdLife species factsheet. [Consulta: 12 setembre 2021].
* ↑ «Certhia himalayana himalayana (Bar-tailed Tree-Creeper (himalayana))». avibase.bsc-eoc.org. [Consulta: 12 setembre 2021].
* ↑ «Certhia himalayana ripponi (Bar-tailed Tree-Creeper (ripponi))». avibase.bsc-eoc.org. [Consulta: 12 setembre 2021].
* ↑ «Certhia himalayana taeniura (Bar-tailed Tree-Creeper (taeniura))». avibase.bsc-eoc.org. [Consulta: 12 setembre 2021].
* ↑ «Certhia himalayana yunnanensis (Bar-tailed Tree-Creeper (yunnanensis))». avibase.bsc-eoc.org. [Consulta: 12 setembre 2021].